ai4bharat/Pralekha huggingface dataset:
റെയില്വേ മന്ത്രാലയം
ഗരീബ് കല്യാൺ റോസ്ഗാർ അഭിയാന് കീഴിൽ ഇതുവരെ ഇന്ത്യൻ റെയിൽവേ സൃഷ്ടിച്ചത് ഒരു ദശലക്ഷത്തിൽ ഏറെ തൊഴിൽ ദിനങ്ങൾ
2020 സെപ്റ്റംബർ 25 വരെയുള്ള കണക്കുപ്രകാരം രാജ്യത്തെ ആറ് സംസ്ഥാനങ്ങളിൽ ഗരീബ് കല്യാൺ റോസ്ഗാർ അഭിയാന് കീഴിൽ ഇന്ത്യൻ റെയിൽവേ സൃഷ്ടിച്ചത് 10,66,246 തൊഴിൽ ദിനങ്ങൾ. ബിഹാർ ജാർഖണ്ഡ്, മധ്യപ്രദേശ്, ഒഡീഷ, രാജസ്ഥാൻ, ഉത്തർപ്രദേശ് എന്നീ സംസ്ഥാനങ്ങളിൽ ഇതിന്റെ ഭാഗമായി 164 റെയിൽവേ അടിസ്ഥാനസൗകര്യ വികസന പദ്ധതികളും നടപ്പാക്കി.
2020 സെപ്റ്റംബർ 25 വരെ 12,276 തൊഴിലാളികളാണ് അഭിയാന് കീഴിൽ ജോലി ചെയ്തത്. പണി പൂർത്തിയായ പദ്ധതികൾക്കായി 2190.7 കോടി രൂപ കരാറുകാർക്ക് വിതരണം ചെയ്തു കഴിഞ്ഞു.
സംസ്ഥാന ഭരണകൂടവുമായി മികച്ച സഹകരണം ഉറപ്പാക്കുന്നതിന്റെ ഭാഗമായി റെയിൽവേ ഓരോ ജില്ലയിലും സംസ്ഥാനത്തും പ്രത്യേക നോഡൽ ഓഫീസർമാരെയും നിയമിച്ചിട്ടുണ്ട്
പദ്ധതിയുടെ ഭാഗമായി താഴെപ്പറയുന്ന പ്രധാന ജോലികളാണ് റെയിൽവേയിൽ നടന്നത്:ലെവൽ ക്രോസിങ്ങിലേക്കുള്ള അപ്രോച്ച് റോഡുകളുടെ നിർമാണവും പാലനവും
വികസനവുംറെയിൽവേ ട്രാക്കുകൾക്ക് സമീപത്തുള്ള നീരൊഴുക്കില്ലാത്ത ജലപാതകൾ, ഓടകൾ എന്നിവയുടെ ശുചീകരണവും വികസനവുംറെയിൽവേ സ്റ്റേഷനിലേക്കുള്ള അപ്രോച്ച് റോഡുകളുടെ നിർമാണവും പാലനവുംനിലവിലെ റെയിൽവേ എംബാങ്ക്മെൻറ്റുകളുടെ പാലനവും അറ്റകുറ്റപ്പണികളുംറെയിൽവേ ഭൂമി അതിർത്തികളുടെ മരുവൽക്കരണംനിലവിലെ പാലങ്ങൾ, എംബാങ്ക്മെൻറ്റുകൾ എന്നിവയുടെ സംരക്ഷണ പ്രവർത്തനങ്ങൾ
വിദ്യാഭ്യാസ മന്ത്രാലയം
വിദ്യാഭ്യാസത്തെ ഗ്രാമീണ വികസനവുമായി സംയോജിപ്പിക്കുന്നു
ദേശീയ വിദ്യാഭ്യാസ നയം  2020 ഖണ്ഡിക 4.27, 5.25, 5.6 എന്നിവ വിദ്യാഭ്യാസത്തിൽ കൃഷിയുടെ പ്രാധാന്യം എടുത്തുകാണിക്കുന്നു. പ്രാദേശിക തൊഴിലുകൾ, അറിവ്, നൈപുണ്യം എന്നിവ പ്രോത്സാഹിപ്പിക്കുന്നതിന്,  സ്കൂളുകളിലോ സ്കൂൾ സമുച്ചയങ്ങളിലോ 'മാസ്റ്റർ ഇൻസ്ട്രക്ടർ' ആയി പഠിപ്പിക്കേണ്ടതിന്റെ ആവശ്യകത അവ ഊന്നിപ്പറയുന്നു.
("ഇന്ത്യയെക്കുറിച്ചുള്ള അറിവ്" എന്ന ഭാഗത്തിൽ സ്കൂൾ പാഠ്യപദ്ധതിയിലുടനീളം കൃത്യവും ശാസ്ത്രീയവുമായ രീതിയിൽ മറ്റ് വിഷയങ്ങൾക്കൊപ്പം കൃഷിയും ഉൾപ്പെടുത്തിയിരിക്കുന്നു എന്ന് ഖണ്ഡിക 4.27 പരാമർശിച്ചിട്ടുണ്ട്. NEP 2020-ന് കീഴിലുള്ള ദേശീയ പാഠ്യപദ്ധതി ചട്ടക്കൂടിൽ, കൃഷിയെ ഉൾപ്പെടുത്തിയിട്ടുണ്ട്.
ഇന്ന് രാജ്യ സഭയിൽ രേഖാമൂലം നൽകിയ മറുപടിയിൽ വിദ്യാഭ്യാസ സഹമന്ത്രി ഡോ. സുഭാഷ് സർക്കാരാണ് ഇക്കാര്യം അറിയിച്ചത്.
പ്രത്യേക സേവനങ്ങളും ഫീച്ചറുകളും
ഡൽഹി പോലീസിൽ സബ്-ഇൻസ്പെക്ടർ, കേന്ദ്ര സായുധ പോലീസ് സേനാ പരീക്ഷ, 2023 & ജൂനിയർ എഞ്ചിനീയർ  പരീക്ഷ, 2023 എന്നിവക്കായി എസ് എസ് സി അപേക്ഷ ക്ഷണിച്ചു
(കൊച്ചി: ആഗസ്റ്റ് 04 2023
സ്റ്റാഫ് സെലക്ഷൻ കമ്മീഷൻ ഡൽഹി പോലീസിൽ സബ്-ഇൻസ്പെക്ടർ, കേന്ദ്ര സായുധ പോലീസ് സേന പരീക്ഷ 2023 , ജൂനിയർ എഞ്ചിനീയർ  പരീക്ഷ, 2023 എന്നിവക്കായി ഒക്ടോബറിൽ തുറന്നതും മത്സരപരവും കമ്പ്യൂട്ടർ അധിഷ്ഠിതവും ആയി പരീക്ഷകൾ നടത്തും
ഈ പരീക്ഷയ്ക്ക് ഓൺലൈൻ അപേക്ഷ മാത്രമേ സ്വീകരിക്കൂ. https://ssc.nic.in എന്ന വെബ്സൈറ്റിൽ ഓൺലൈനായി അപേക്ഷ സമർപ്പിക്കാം.
പരീക്ഷയുടെ സ്കീം, സിലബസ്, മറ്റ് വിശദാംശങ്ങൾ എന്നിവയ്ക്കായി, ഉദ്യോഗാർത്ഥികൾ www.ssckkr.kar.nic.in, https://ssc.nic.in എന്നീ വെബ്സൈറ്റുകളിൽ അപ്ലോഡ് ചെയ്ത 22 /07/2023, 26 /07/2023 തീയതികളിലെ എസ്എസ്സി നോട്ടീസ് റഫർ ചെയ്യാൻ നിർദ്ദേശിക്കുന്നു.
ഉദ്യോഗാർത്ഥികളിൽ നിന്ന് ഓൺലൈൻ അപേക്ഷകൾ സ്വീകരിക്കുന്ന അവസാന തീയതി ഡൽഹി പോലീസിൽ സബ്-ഇൻസ്പെക്ടർ, കേന്ദ്ര സായുധ പോലീസ് സേനാ പരീക്ഷ, 2023 എന്നിവക്ക് 15/08/2023  ആണ്. ജൂനിയർ എഞ്ചിനീയർ  പരീക്ഷ, 2023 നായി അപേക്ഷിക്കേണ്ട അവസാന തീയതി 26 /08/2023  ആണ് .
മേൽപ്പറഞ്ഞ റിക്രൂട്ട്മെന്റിന് സംവരണത്തിന് അർഹതയുള്ള SC/ST/PWD/Ex-Serviceman വിഭാഗങ്ങളിൽപ്പെട്ട ഉദ്യോഗാർത്ഥികൾക്കും വനിതാ ഉദ്യോഗാർത്ഥികൾക്കും ഫീസ് ഒഴിവാക്കിയിരിക്കുന്നു.
റോഡ് ഗതാഗത, ഹൈവേ മന്ത്രാലയം
കേന്ദ്ര ഉപരിതല ഗതാഗത-ഹൈവേ മന്ത്രാലയം പൊതുജന സുരക്ഷയ്ക്കായി റോഡ് സുരക്ഷ പ്രചാരണത്തിന് തുടക്കം കുറിച്ചു
പൊതുജന സുരക്ഷയ്ക്കായി നിരവധി സന്ദേശങ്ങൾ അടങ്ങുന്ന റോഡ് സുരക്ഷ പ്രചാരണത്തിന് കേന്ദ്ര ഉപരിതല ഗതാഗത-ഹൈവേ മന്ത്രാലയം തുടക്കം കുറിച്ചു. സന്ദേശങ്ങൾക്കായി ലിങ്കിൽ ക്ലിക്ക് ചെയ്യാം
https://pib.gov.in/InfographicsDetails.aspx?Id=1172
https://pib.gov.in/InfographicsDetails.aspx?Id=1173
https://www.youtube.com/watch?v=u9rjEeAY-Xc
https://www.youtube.com/watch?v=ZXiy41UFNrw
RRTN
വാര്ത്താവിതരണ പ്രക്ഷേപണ മന്ത്രാലയം
പ്രസാർ ഭാരതി, ഭാസ്കരാചാര്യ നാഷണൽ ഇൻസ്റ്റിറ്റ്യൂട്ട് ഫോർ സ്പേസ് ആപ്ലിക്കേഷൻസ് ആൻഡ് ജിയോ ഇൻഫർമാറ്റിക്സ്-മായി, ധാരണാപത്രത്തിൽ ഒപ്പുവെച്ചു
ഒരു സുപ്രധാന ചുവടുവെയ്പ്പിൽ, രാജ്യത്തെ പൊതു പ്രക്ഷേപണ സംവിധാനമായ പ്രസാർഭാരതി, കേന്ദ്ര ഇലക്ട്രോണിക്സ് ആൻഡ് ഐടി മന്ത്രാലയത്തിന് കീഴിലെ ഭാസ്കരാചാര്യ നാഷണൽ ഇൻസ്റ്റിറ്റ്യൂട്ട് ഫോർ സ്പേസ് ആപ്ലിക്കേഷൻസ് ആൻഡ് ജിയോ ഇൻഫർമാറ്റിക്സ്-മായി ധാരണാപത്രത്തിൽ ഒപ്പുവെച്ചു. ഇതുപ്രകാരം, 51 ഡിറ്റിഎച്ച് വിദ്യാഭ്യാസ ടിവി ചാനലുകൾ, ദൂരദർശൻ സഹ ബ്രാൻഡഡ് ചാനലുകളായി, എല്ലാ ദൂരദർശൻ സൗജന്യ ഡിഷ് പ്രേക്ഷകർക്കും ലഭ്യമാകും.
വിദ്യാഭ്യാസ മന്ത്രാലയത്തിന്റെ സ്വയംപ്രഭ , എൻ സി ഇ ആർ ടി യുടെ 1 മുതൽ 12 വരെ ക്ലാസ്സുകൾക്കുള്ള 'ഇ-വിദ്യ' , ഗുജറാത്ത് ഗവൺമെന്റിന്റെ വന്ദേ ഗുജറാത്ത് , ഇലക്ട്രോണിക്സ് ആൻഡ് ഐടി മന്ത്രാലയത്തിന് കീഴിലെ ഡിജിശാല  എന്നിവ ഇതിൽ ഉൾപ്പെടുന്നു.
ഗ്രാമീണ, ഉൾനാടൻ മേഖലയിലെ എല്ലാ വീടുകളിലും ഗുണമേന്മയുള്ള വിദ്യാഭ്യാസ പരിപാടികൾ ലഭ്യമാക്കുക എന്ന ഉദ്ദേശത്തോടെയാണ് ഈ നടപടി. ആഴ്ചയിൽ 24 മണിക്കൂറും സൗജന്യമായിട്ടായിരിക്കും ഈ സേവനങ്ങൾ ലഭ്യമാവുക.
പ്രധാനമന്ത്രിയുടെ ഓഫീസ്
മിക്സഡ് ഡബിൾസ് ടേബിൾ ടെന്നീസിൽ സ്വർണമെഡൽ നേടിയ ശരത് കമലിനെയും ശ്രീജ അകുലയെയും പ്രധാനമന്ത്രി അഭിനന്ദിച്ചു
മിക്സഡ് ഡബിൾസ് ടേബിൾ ടെന്നീസിൽ സ്വർണമെഡൽ നേടിയ ശരത് കമലിന്റെയും ശ്രീജ അകുലയുടെയും നിര്ബ്ബന്ധബുദ്ധിയെയും നിശ്ചയദാര്ഢ്യത്തെയും പ്രധാനമന്ത്രി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
" ഒരുമിച്ച് കളിക്കുന്നതിനും വിജയിക്കുന്നതിനും അതിന്റേതായ സന്തോഷമുണ്ട്. ശരത്കമലും ശ്രീജ അകുലയും മികച്ച ടീം വർക്ക് കാഴ്ച്ചവെക്കുകയും ടിടി മിക്സഡ് ഡബിൾസിൽ സ്വർണമെഡൽ നേടുകയും ചെയ്തു. അവരുടെ നിര്ബ്ബന്ധബുദ്ധിയെയും നിശ്ചയദാര്ഢ്യത്തെയും ഞാൻ അഭിനന്ദിക്കുന്നു. ശരത് താൻ മത്സരിച്ച എല്ലാ എത്തിയത് ഫൈനലിൽ എത്തിയെന്നത് ശ്രദ്ധേയമാണ്. "
--ND--
(Playing and winning together has its own joys. @sharathkamal1 and Sreeja Akula have shown superb teamwork and won the coveted Gold medal in the TT Mixed Doubles event. I laud their grit and tenacity. Sharath reaching the finals of all CWG events he competed in is outstanding. pic.twitter.com/giVYDsUCQ4
— Narendra Modi  August 8, 2022
പ്രധാനമന്ത്രിയുടെ ഓഫീസ്
രാജ്യത്ത് റേഡിയോ കണക്റ്റിവിറ്റി വർധിപ്പിക്കാനുള്ള നീക്കത്തിന്റെ ഭാഗമായി , 91 എഫ്എം ട്രാൻസ്മിറ്ററുകൾ പ്രധാനമന്ത്രി നാളെ ഉദ്ഘാടനം ചെയ്യും
ട്രാൻസ്മിറ്ററുകൾ 18 സംസ്ഥാനങ്ങളിലും 2 കേന്ദ്രഭരണ പ്രദേശങ്ങളിലും വ്യാപിച്ചുകിടക്കുന്നു
വികസനം കാംക്ഷിക്കുന്ന ജില്ലകളിലും അതിർത്തി പ്രദേശങ്ങളിലും കണക്റ്റിവിറ്റി വർദ്ധിപ്പിക്കുന്നതിൽ പ്രത്യേക ഊന്നൽ
പ്രക്ഷേപണ പരിധിയുടെ വിസ്തീർണ്ണം 35,000 ചതുരശ്ര കിലോമീറ്റർ വർധിപ്പിച്ച് ,2 കോടി അധിക ശ്രോതാക്കളെ ലഭ്യമാക്കും
മൻ കി ബാത്തിന്റെ നൂറാം എപ്പിസോഡിന് രണ്ട് ദിവസം മുൻപായിട്ടാണ് വിപുലീകരണം നടക്കുന്നത്
പ്രധാനമന്ത്രി ശ്രീ നരേന്ദ്ര മോദി നാളെ  രാവിലെ 10:30ന് 100 വാട്ടിന്റെ 91 എഫ്എം ട്രാൻസ്മിറ്ററുകൾ വീഡിയോ കോൺഫറൻസിങ് വഴി ഉദ്ഘാടനം ചെയ്യും. രാജ്യത്തെ റേഡിയോ കണക്റ്റിവിറ്റിക്ക് ഇത് കൂടുതൽ ഉത്തേജനം നൽകും.
രാജ്യത്ത് എഫ്എം കണക്റ്റിവിറ്റി വർദ്ധിപ്പിക്കാൻ ഗവണ്മെന്റ് പ്രതിജ്ഞാബദ്ധമാണ്. 18 സംസ്ഥാനങ്ങളിലെയും 2 കേന്ദ്ര ഭരണ പ്രദേശങ്ങളിലെയും 84 ജില്ലകളിലായിട്ടാണ് ഈ 91 പുതിയ 100 W എഫ് എം ട്രാൻസ്മിറ്ററുകൾ സ്ഥാപിച്ചിട്ടുള്ളത് . വികസനം കാംക്ഷിക്കുന്ന ജില്ലകളിലും അതിർത്തി പ്രദേശങ്ങളിലും റേഡിയോ പ്രക്ഷേപണം ലഭ്യമാക്കുന്നതിലാണ് ഈ വിപുലീകരണത്തിൽ പ്രത്യേക ഊന്നൽ നൽകിയിട്ടുള്ളത് , ബീഹാർ, ജാർഖണ്ഡ്, ഒഡീഷ, പശ്ചിമ ബംഗാൾ, അസം, മേഘാലയ, നാഗാലാൻഡ്, ഹരിയാന, രാജസ്ഥാൻ, ഉത്തർപ്രദേശ്, ഉത്തരാഖണ്ഡ്, ആന്ധ്രാപ്രദേശ്, കേരളം, തെലങ്കാന, ഛത്തീസ്ഗഡ്, ഗുജറാത്ത്, മധ്യപ്രദേശ്, മഹാരാഷ്ട്ര, തുടങ്ങിയ സംസ്ഥാനങ്ങളും , ലഡാക്ക് ,ആൻഡമാൻ നിക്കോബാർ ദ്വീപുകൾ എന്നീ കേന്ദ്രഭരണ പ്രദേശങ്ങളും ഇതിൽ ഉൾപ്പെടുന്നു. . ആകാശവാണി എഫ്എം സേവനത്തിന്റെ ഈ വിപുലീകരണത്തോടെ, ഇത് വരെ റേഡിയോ പ്രക്ഷേപണം ലഭ്യമല്ലാതിരുന്ന രണ്ട് കോടി പേർക്ക് കൂടി ലഭ്യമാക്കും. ഇത് ഏകദേശം 35,000 ചതുരശ്ര കിലോമീറ്റർ പ്രദേശത്ത് കവറേജ് വിപുലീകരിക്കും.
ജനങ്ങളിലേക്ക് എത്തിച്ചേരുന്നതിൽ റേഡിയോ വഹിക്കുന്ന പ്രധാന പങ്കിൽ പ്രധാനമന്ത്രി ഉറച്ചു വിശ്വസിക്കുന്നു. സാധ്യമായ ഏറ്റവും അധികം പ്രേക്ഷകരിലേക്ക് എത്തിച്ചേരാനുള്ള ഈ മാധ്യമത്തിന്റെ അതുല്യമായ ശക്തി പ്രയോജനപ്പെടുത്തുന്നതിനാണ് പ്രധാനമന്ത്രി മൻ കി ബാത്ത് പ്രോഗ്രാം ആരംഭിച്ചത് . അത് ഇപ്പോൾ അതിന്റെ നാഴികക്കല്ലായ 100-ാം എപ്പിസോഡിനോട് അടുക്കുകയാണ്.
-ND-
(
പ്രധാനമന്ത്രിയുടെ ഓഫീസ്
പ്രധാനമന്ത്രി ന്യൂഡല്ഹിയില് നാഷണല്കേഡറ്റ്കോറിന്റെറാലിയില് പങ്കെടുത്തു ; യുവഇന്ത്യയുടെഅഭിലാഷങ്ങള് പൂര്ത്തീകരിക്കാന് യുവത്വമുള്ള മനോഭാവവുംചിന്തയുംവേണമെന്ന്ആഹ്വാനം ചെയ്തു
പ്രധാനമന്ത്രി ശ്രീ. നരേന്ദ്ര മോദിഇന്ന്ഡല്ഹിയില് നാഷണല്കേഡറ്റ്കോറിന്റെ  റാലിയില് പങ്കെടുത്തു.
റാലിയില്ഗാര്ഡ്ഓഫ്ഓണര് പരിശോധിച്ച പ്രധാനമന്ത്രി വിവിധ എന്. സി.സി സംഘങ്ങളുടെയുംസൗഹൃദ, അയല്പ്പക്ക രാജ്യങ്ങളില് നിന്നുള്ളകേഡറ്റുകളുടെയുംമാര്ച്ച് പാസ്റ്റ്അവലോകനം ചെയ്തു. സാംസ്കാരിക പ്രകടനങ്ങളോടൊപ്പം എന്.സി.സി കേഡറ്റുകള് പ്രധാനമന്ത്രിക്ക് മുമ്പാകെ സാഹസികകായികവിനോദങ്ങള്, സംഗീതം, അവതരണകലഎന്നിവയിലെതങ്ങളുടെകഴിവുകള്അവതരിപ്പിച്ചു. മികച്ച എന്.സി.സി കേഡറ്റുകള്ക്കുള്ളഅവാര്ഡുകള് പ്രധാനമന്ത്രി വിതരണംചെയ്തു.
അച്ചടക്കം, നിശ്ചയദാര്ഢ്യം, രാജ്യത്തിനായുള്ളയുവാക്കളുടെസമര്പ്പണംഎന്നിവശക്തിപ്പെടുത്തുന്നതിന് എന്.സി.സി മികച്ച വേദിയാണ് നല്കുന്നതെന്ന്സദസ്സിനെ അഭിസംബോധന ചെയ്തുകൊണ്ട് പ്രധാനമന്ത്രി പറഞ്ഞു. അത്തരംമൂല്യങ്ങള്രാജ്യത്തിന്റെവികസനത്തിന് സഹായിക്കുമെന്ന് പ്രധാനമന്ത്രി പറഞ്ഞു.
ജനസംഖ്യയില് 65 ശതമാനത്തില്കൂടുതല് പേര് 35 വയസ്സില്താഴെയുള്ളഇന്ത്യലോകത്തിലെയുവത്വമുള്ളരാജ്യങ്ങളിലൊന്നാണെന്ന് പ്രധാനമന്ത്രി വിശേഷിപ്പിച്ചു. 'ഇക്കാര്യത്തില് നമുക്ക്അഭിമാനമുണ്ട്. അതേസമയംചിന്തയിലും ഈ ചെറുപ്പംസൂക്ഷിക്കേണ്ടതുണ്ട്, പ്രധാനമന്ത്രി പറഞ്ഞു.'കാലതാമസംവരുത്തുന്നതിനും പ്രശ്നങ്ങള്ക്ക് ഉടനടിയുള്ള പരിഹാരത്തിനുംഇടമുണ്ടാവില്ലെന്നാണ്ഇത്അര്ത്ഥമാക്കുന്നതെന്ന് പ്രധാനമന്ത്രി പറഞ്ഞു.
'ഇതാണ്ഒരുയുവ മനസ്സ് ആഗ്രഹിക്കുന്നത്, ഇതാണ്ഒരുയുവഇന്ത്യ', അദ്ദേഹം പറഞ്ഞു.
ഭൂതകാലത്തെ വെല്ലുവിളികള് അഭിമുഖീകരിക്കുമ്പോഴും വര്ത്തമാനകാലത്തെ അത്യാവശ്യങ്ങള് നിറവേറ്റുമ്പോഴും, ഭാവിയിലെ നമ്മുടെ അഭിലാഷങ്ങള്ക്കായി നാം പ്രവര്ത്തിക്കണം. യുവഊര്ജ്ജത്തോടെയും മനസ്സോടെയുംഇന്ത്യഇന്ന്മുന്നേറുകയാണെന്ന്അദ്ദേഹം പറഞ്ഞു. 'ഇന്ന്ഇന്ത്യക്ക്യുവത്വമുള്ള മനോഭാവവുംഹൃദയവുമുണ്ട്. അതുകൊണ്ടാണ്അത് ഭീകരരുടെ ക്യാമ്പുകളില് നേരിട്ട്സര്ജിക്കല്സ്ട്രൈക്കുകള്, വ്യോമ ആക്രമണങ്ങള്എന്നിവ നടത്തുന്നത്'. എല്ലാവരെയുംഒപ്പംകൊണ്ടുപോകുകയുംആരെയും പിന്നിലുപേക്ഷിക്കാതെയും പുരോഗതി കൈവരിക്കാന് ഈ യുവത്വമുള്ള മനോഭാവം ആഗ്രഹിക്കുന്നതായി പ്രധാനമന്ത്രി പറഞ്ഞു. 'ഈ താല്പര്യത്തോടെയാണ് , നാം ബോഡോകരാര്കരാര്ഒപ്പുവെച്ചത്, എല്ലാകക്ഷികളെയുംസമീപിച്ചു, കരാര്ഒപ്പുവെച്ചു'.
(വടക്കു കിഴക്കന് മേഖലയിലെവികസന ശ്രമങ്ങളെക്കുറിച്ച്സംസാരിക്കവെ, വടക്കു കിഴക്കന് മേഖലയിലെവികസത്തോടൊപ്പം, തുറന്ന മനസ്സോടെയുംഹൃദയത്തോടെയുംഎല്ലാതത്പരകക്ഷികളുമായുംകൂടിയാലോചനകള് നടത്തി. ഇന്നത്തെ ബോഡോകരാര്ഇതിന്റെ ഫലമാണ്. 'ഇത്യുവഇന്ത്യയുടെചിന്തയാണ്.എല്ലാവരെയുംകൂടെകൂട്ടി, എല്ലാവരെയുംവികസിപ്പിച്ച്, എല്ലാവരുടെയുംവിശ്വാസം നേടി നാം രാജ്യത്തെ മുന്നോട്ടുകൊണ്ടു പോകുകയാണ്', പ്രധാനമന്ത്രി പറഞ്ഞു.
AM MRD
സൂക്ഷ്മ, ചെറുകിട, ഇടത്തരം മന്ത്രാലയം
ഖാദി ഗ്രാമീണ വ്യവസായ കമ്മീഷൻ  ഖാദി മാസ്കുകളുടെ ഓൺലൈൻ വില്പന ആരംഭിച്ചു
ന്യൂഡൽഹി, ജൂലൈ 08, 2020
വൻ ജനപ്രീതി നേടിയ ഖാദി ഫേസ് മാസ്കുകൾ ഇനിമുതൽ ഓൺലൈൻ ആയും ലഭ്യമാകും. രാജ്യത്തെ വിദൂര പ്രദേശങ്ങളിൽ വസിക്കുന്നവർക്ക്, പ്രത്യേകിച്ച് പലവിധ തടസങ്ങൾ മൂലം വീടുകളിൽ നിന്നും പുറത്തിറങ്ങാൻ കഴിയാത്തവർക്കും ഖാദി ഇന്ത്യയുടെ വില്പന കേന്ദ്രങ്ങൾ സന്ദർശിക്കാൻ കഴിയാത്തവർക്കും ഈ നടപടി വളരെ അധികം സഹായകമാകും.
ഖാദി മാസ്കുകൾ ഓൺലൈനായി ഓർഡർ ചെയ്യാൻ ഈ ലിങ്കിൽ ക്ലിക്ക് ചെയ്യുക: http://www.kviconline.gov.in/khadimask
ഖാദിയുടെ കോട്ടൺ, സിൽക്ക് മാസ്കുകൾ ലഭ്യമാണ്. കോട്ടൺ മാസ്കുകൾ ഒരു മാസ്കിനു കുറഞ്ഞവിലയായ 30 രൂപയ്ക്കു ലഭ്യമാകുമ്പോൾ സിൽക്ക് മാസ്ക് ഒന്നിന് 100 രൂപയാണ് വില. മിനിമം ഓർഡർ 500 രൂപയ്ക്കു ചെയ്യണം. നാല് തരം മാസ്കുകൾ വാങ്ങാനുള്ള അവസരം ഉണ്ട്. വാങ്ങിയ ദിവസം മുതൽ 5 ദിവസത്തിനുള്ളിൽ സൗജന്യമായി മാസ്കുകൾ ഡെലിവറി ചെയ്യും. ഓൺലൈൻ വ്യാപാരം ഇപ്പോൾ ഇന്ത്യയിൽ മാത്രമാണ് ലഭ്യം.
(Visitor Counter : 152
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഗുരു പൂര്ണ്ണിമ ആശംസ
പ്രധാനമന്ത്രി ശ്രീ. നരേന്ദ്ര മോദി ഗുരുപൂര്ണ്ണിമയുടെ വേളയില് ജനങ്ങള്ക്ക് ആശംസകള് നേര്ന്നു.
'ഏവര്ക്കും ഗുരുപൂര്ണ്ണിമ ആശംസകള്. അദ്ധ്യാപകര്ക്ക് വളരെ ഉയര്ന്ന ആദരം നല്കുന്ന സമൂഹമാണ് നമ്മുടേത്. നമ്മെ എപ്പോഴും പ്രചോദിപ്പിക്കുകയും, നമ്മിലുള്ള നന്മയെ പുറത്ത്കൊണ്ടുവരികയും ചെയ്യുന്ന അദ്ധ്യാപകരെ നാം നന്ദി അറിയിക്കുന്നു', പ്രധാനമന്ത്രി പറഞ്ഞു.
(ND MRD – 615
ഉപരാഷ്ട്രപതിയുടെ കാര്യാലയം
ജനാധിപത്യത്തില് വിവരങ്ങളുടെ കുറവിനെക്കാള് അഭികാമ്യം വിവരങ്ങളുടെ ആധിക്യമാണെന്ന് രാഷ്ട്രപതി രാം നാഥ് കോവിന്ദ്
വിവരങ്ങളുടെ സ്വതന്ത്രമായ ഒഴുക്കാണ് ജനാധിപത്യത്തിന്റെ സത്തയെന്ന് രാഷ്ട്രപതി ശ്രീ. രാം നാഥ് കോവിന്ദ് പറഞ്ഞു. ദേശീയ വിവരാവകാശ കമ്മീഷന്റെ പതിമൂന്നാമത് കണ്വെന്ഷന് ഇന്ന് ന്യൂഡല്ഹിയില് ഉദ്ഘാടനം ചെയ്യുകയായിരുന്നു അദ്ദേഹം. സ്വതന്ത്രവും സ്വാതേ്രന്ത്യാന്മുഖവുമായ ഒരു രാഷ്ട്രത്തിന് അറിവ് കരുത്തുപകരുമെന്ന് രാഷ്ട്രപതി വ്യക്തമാക്കി. തങ്ങള് എങ്ങനെയാണ് ഭരിക്കപ്പെടുന്നത്, പൊതു പണം എങ്ങനെയാണ് ചെലവാക്കുന്നത്, പൊതു-ദേശീയ വിഭവങ്ങള് എങ്ങനെയാണ് വിനിയോഗിക്കപ്പെടുന്നത്, പൊതു സേവന പ്രവര്ത്തനങ്ങള് നടപ്പാക്കപ്പെടുന്നതെങ്ങനെ എന്നീ കാര്യങ്ങള് അറിയാനുള്ള അവകാശം ജനങ്ങള്ക്കുണ്ടെന്ന് രാഷ്ട്രപതി ചൂണ്ടിക്കാട്ടി. ജനാധിപത്യത്തില് വിവരങ്ങളുടെ അതിപ്രസരം എന്നൊന്നില്ലെന്നും കമ്മി വിവരങ്ങളെക്കാള് അഭികാമ്യം വിവരങ്ങളുടെ ആധിക്യമാണെന്നും രാഷ്ട്രപതി പറഞ്ഞു.
ഇന്ത്യന് ജനാധിപത്യത്തെ ശക്തിപ്പെടുത്താനും, ഭരണത്തില് സുതാര്യത ഉറപ്പുവരുത്താനും അറിവു നല്കി അതിലൂടെ കാര്യജ്ഞാനമുള്ള തീരുമാനങ്ങളെടുക്കാന് സാധാരണ പൗരനെ പ്രാപ്തനാക്കാനുമാണ് വിവരാവകാശ നിയമത്തിലൂടെ ലക്ഷ്യമിടുന്നതെന്ന് രാഷ്ട്രപതി പറഞ്ഞു. വിവരങ്ങള് ലഭ്യമാകുന്നതിനുള്ള അവകാശത്തോടൊപ്പം സ്വകാര്യതയ്ക്കുള്ള അവകാശംകൂടി സംരക്ഷിക്കപ്പടേണ്ടതുണ്ടെന്ന് ശ്രീ. രാംനാഥ് കോവിന്ദ് ചൂണ്ടിക്കാട്ടി.
AM MRD - 779
രാസവസ്തു, രാസവളം മന്ത്രാലയം
ശ്രീ മൻസുഖ് മാണ്ഡവ്യ ആംഫോട്ടെറിസിൻ ബി യുടെ ആവശ്യകതയും വിതരണവും അവലോകനം ചെയ്തു; ലഭ്യത ഉറപ്പാക്കി
ന്യൂഡൽഹി, മെയ് 18, 2021
കേന്ദ്ര രാസവസ്തു, രാസവള സഹമന്ത്രി ശ്രീ മൻസുഖ് മാണ്ഡവ്യ ഇന്ന് മ്യൂകോർമൈക്കോസിസ്സിനെ ചികിത്സിക്കുന്നതിനുള്ള മരുന്നായ ആംഫോട്ടെറിസിൻ-ബി യുടെ ആവശ്യകതയും വിതരണ നിലയും അവലോകനം ചെയ്തു. ആഭ്യന്തര ഉൽപാദനം വർദ്ധിപ്പിക്കുന്നതിനും, ലോകത്തെല്ലായിടത്തുനിന്നും മരുന്ന് ഇറക്കുമതി ചെയ്യുന്നതിനും സർക്കാർ നിർമ്മാതാക്കളുമായി ചേർന്ന് ഒരു രൂപരേഖ തയ്യാറാക്കിയിട്ടുണ്ട്.
ആംഫോട്ടെറിസിൻ-ബി വിതരണം പല മടങ്ങ് വർദ്ധിപ്പിച്ചതായി നിരീക്ഷിച്ച മന്ത്രി, എന്നാൽ നിലവിൽ അവയുടെ ആവശ്യകത വളരെയധികം വർധിച്ചതായും അറിയിച്ചു. ആവശ്യമുള്ള രോഗികൾക്ക് ഇത് ലഭ്യമാക്കുന്നതിന് സാധ്യമായതും ആവശ്യമായതുമായ എല്ലാ ശ്രമങ്ങളും നടത്താൻ സർക്കാർ പ്രതിജ്ഞാബദ്ധമാണെന്ന് അദ്ദേഹം ഉറപ്പ് നൽകി.
ആംഫോട്ടെറിസിൻ ബി യുടെ കാര്യക്ഷമമായ വിതരണത്തിനും വിതരണ ശൃംഖല കൈകാര്യം ചെയ്യുന്നതിനുമായുള്ള ഒരു സംവിധാനം സംബന്ധിച്ചും സർക്കാർ രൂപരേഖ തയ്യാറാക്കിയിട്ടുണ്ട്. ക്ഷാമം എത്രയും വേഗം പരിഹരിക്കപ്പെടുമെന്ന് പ്രതീക്ഷിക്കുന്നതായി അറിയിച്ച അദ്ദേഹം നിർദ്ദിഷ്ട മാർഗ്ഗനിർദ്ദേശങ്ങൾ കർശനമായി പാലിച്ചുകൊണ്ട് ഈ മരുന്ന് കാര്യക്ഷമമായി ഉപയോഗിക്കണമെന്ന് സംസ്ഥാനങ്ങളോട് അഭ്യർത്ഥിച്ചു.
RRTN/SKY
(Visitor Counter : 209
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ ദേശീയ രോഗമുക്തി നിരക്ക് 95 % കവിഞ്ഞു; ലോകത്തിലേക്ക് വച്ച് ഏറ്റവും ഉയര്ന്ന രോഗമുക്തി നിരക്കുകളില് ഒന്ന്
ഇന്ത്യയുടെ ദേശീയ കോവിഡ് രോഗമുക്തി നിരക്ക് 95.12 ശതമാനത്തിലേക്ക് ഉയര്ന്നു. ഉയര്ന്ന കേസ് ലോഡ് ഉള്ള രാജ്യങ്ങളിലെ ഏറ്റവും ഉയര്ന്ന രോഗമുക്തി നിരക്കുകളില് ഒന്നാണ് ഇത്.
ആകെ രോഗമുക്തരുടെ എണ്ണം 94 ലക്ഷം കവിഞ്ഞു. .
രോഗബാധിതരുടെയും രോഗമുക്തരുടെയും എണ്ണതിലെ അന്തരം 90,82,816 ആണ്. കഴിഞ്ഞ 24 മണിക്കൂറിനിടെ 34,477 പേർ രോഗമുക്തി നേടി.
രാജ്യത്ത് ഇന്ന് കോവിഡ് ചികിത്സയിൽ ഉള്ളവരുടെ എണ്ണം 3.4 ലക്ഷത്തിൽ താഴെയായി. ആകെ രോഗബാധിതരുടെ 3.43 ശതമാനമാണ് നിലവിൽ ചികിത്സയിലുള്ളത്
.
ഇന്നലെ 22100ല്
താഴെ കേസുകൾ മാത്രമാണ് രാജ്യത്ത് റിപ്പോർട്ട് ചെയ്യപ്പെട്ടത്.
പുതുതായി രോഗമുക്തി നേടിയവരിൽ 74.24 ശതമാനവും 10 സംസ്ഥാന/ കേന്ദ്ര ഭരണ പ്രദേശങ്ങളില് നിന്നാണ്.. 4610 പേർ രോഗമുക്തി നേടിയ മഹാരാഷ്ട്രയിൽ ആണ് ഇന്നലെ ഏറ്റവും കൂടുതൽ പേർ ആശുപത്രി വിട്ടത്. കേരളത്തിൽ 4481 പേരും പശ്ചിമബംഗാളില് 2980 പേരും രോഗമുക്തി നേടി.
പുതുതായി രോഗം റിപ്പോർട്ട് ചെയ്യപ്പെട്ടതിൽ 73.52 ശതമാനവും 10 സംസ്ഥാന/ കേന്ദ്ര ഭരണ പ്രദേശങ്ങളിൽ നിന്നാണ്. മഹാരാഷ്ട്രയില് 2949 പുതിയ കേസുകളും കേരളത്തില് 2707 പുതിയ കേസുകളും റിപ്പോര്ട്ട് ചെയ്തു.
കഴിഞ്ഞ 24 മണിക്കൂറിനിടെ 354 പേരാണ് കോവിഡ് മൂലം മരണമടഞ്ഞത്. ഇതിൽ 79.66 ശതമാനവും 10 സംസ്ഥാന/ കേന്ദ്ര ഭരണ പ്രദേശങ്ങളിൽ നിന്നാണ്. മഹാരാഷ്ട്രയിലും ഡല്ഹിയിലും 60 വീതവും പശ്ചിമബംഗാളിൽ 43 ഉം മരണങ്ങൾ റിപ്പോർട്ട് ചെയ്യപ്പെട്ടു.
(
പ്രധാനമന്ത്രിയുടെ ഓഫീസ്
പൂനെയിൽ പ്രധാനമന്ത്രി സന്ത് തുക്കാറാം ജിയെ പ്രാർത്ഥിച്ചു
പ്രധാനമന്ത്രി ശ്രീ നരേന്ദ്ര മോദി പൂനെയിൽ സന്ത് തുക്കാറാം ജിയെ പ്രാർത്ഥിച്ചു. സന്ത് തുക്കാറാമിന്റെ ആദർശങ്ങൾ നിരവധി ആളുകളെ പ്രചോദിപ്പിക്കുകയും മറ്റുള്ളവരെ സേവിക്കാനും അനുകമ്പയുള്ള ഒരു സമൂഹത്തെ പരിപോഷിപ്പിക്കാനും നമ്മെ പ്രചോദിപ്പിക്കുന്നുവെന്നും ശ്രീ മോദി പറഞ്ഞു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"പ്രധാനമന്ത്രി പൂനെയിൽ സന്ത് തുക്കാറാം ജിയോട് പ്രാർത്ഥിച്ചു . സന്ത് തുക്കാറാമിന്റെ ആദർശങ്ങൾ നിരവധി പേരെ പ്രചോദിപ്പിക്കുന്നു. മറ്റുള്ളവരെ സേവിക്കാനും കരുണയുള്ളവരെ വളർത്താനും അദ്ദേഹം നമ്മെ പ്രചോദിപ്പിക്കുന്നു. "
വിദ്യാഭ്യാസ മന്ത്രാലയം
ദേശീയ പാഠ്യപദ്ധതി ചട്ടക്കൂട് വികസിപ്പിക്കുന്നതിനുള്ള അനുശാസന പത്രം ശ്രീ ധർമ്മേന്ദ്ര പ്രധാൻ ഇന്ന് പ്രകാശനം ചെയ്തു
'അനുശാസന പത്രം: ദേശീയ പാഠ്യപദ്ധതി ചട്ടക്കൂടിന്റെ  വികസനത്തിനുള്ള മാർഗ്ഗനിർദ്ദേശങ്ങൾ' ബെംഗളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ നടന്ന ചടങ്ങിൽ കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാൻ ഇന്ന് പ്രകാശനം ചെയ്തു.
2020 ലെ ദേശീയ വിദ്യാഭ്യാസ നയം 'ദർശനം' മാണെന്നും, 'ദേശീയ പാഠ്യപദ്ധതി ചട്ടക്കൂട്' പാത' യാണെന്നും, 21-ാം നൂറ്റാണ്ടിന്റെ മാറിക്കൊണ്ടിരിക്കുന്ന ആവശ്യങ്ങളെ അഭിസംബോധന ചെയ്യുന്നതും ഭാവിയെ സ്വാധീനിക്കുന്നതുമായ ക്രിയാത്മക 'ഭരണഘടന'യാണ് ഇന്ന് പുറത്തിറക്കിയ അനുശാസന പത്രമെന്നും  ചടങ്ങിൽ മന്ത്രി പറഞ്ഞു. കുട്ടികളുടെ സമഗ്ര വികാസം, നൈപുണ്യത്തിന് ഊന്നൽ, അധ്യാപകരുടെ ഗുണപരമായ പങ്ക്, മാതൃഭാഷയിൽ അധ്യയനം, സാംസ്കാരിക വേരുകൾക്ക് ഊന്നൽ എന്നിവ ഉറപ്പാക്കുന്ന ഒരു മാതൃകാ രേഖയാണ് അനുശാസന പത്രമെന്ന് അദ്ദേഹം പറഞ്ഞു. ഇന്ത്യൻ വിദ്യാഭ്യാസ സമ്പ്രദായത്തിന്റെ അപകോളനിവത്ക്കരണത്തിലേക്കുള്ള ചുവടുവയ്പ് കൂടിയാണിതെന്നും അദ്ദേഹം കൂട്ടിച്ചേർത്തു.
(നമ്മുടെ രാജ്യത്തെ ഓരോ പൗരനിൽ നിന്നും ദേശീയ പാഠ്യപദ്ധതി ചട്ടക്കൂടിനുള്ള നിർദ്ദേശങ്ങൾ സ്വീകരിക്കാൻ ഒരു ആപ്പ് അധിഷ്ഠിത പ്രക്രിയ സൃഷ്ടിക്കാനും മന്ത്രി നിർദ്ദേശിച്ചു.
2020 ലെ ദേശീയ വിദ്യാഭ്യാസ നയം മുന്നോട്ടു വയ്ക്കുന്ന കാഴ്ചപ്പാടുകൾ വിദ്യാലയങ്ങളിലും ക്ലാസ് മുറികളിലും ദേശീയ പാഠ്യപദ്ധതി ചട്ടക്കൂട്  പ്രവർത്തികമാക്കും. NCERT യുടെയും മാൻഡേറ്റ് ഗ്രൂപ്പിന്റെ പിന്തുണയോടെ ഡോ കെ കസ്തൂരിരംഗൻ അധ്യക്ഷനായ നാഷണൽ സ്റ്റിയറിംഗ് കമ്മിറ്റി  ആണ് 'ദേശീയ പാഠ്യപദ്ധതി ചട്ടക്കൂട്' വികസിപ്പിച്ചത്. ദേശീയ പാഠ്യപദ്ധതി ചട്ടക്കൂടിൽ സ്കൂൾ വിദ്യാഭ്യാസത്തിനായുള്ള ദേശീയ പാഠ്യപദ്ധതി ചട്ടക്കൂട് , ആദ്യകാല ശിശു പരിചരണത്തിനും വിദ്യാഭ്യാസത്തിനുമുള്ള ദേശീയ പാഠ്യപദ്ധതി ചട്ടക്കൂട് , അധ്യാപക പരിശീലനത്തിനായുള്ള ദേശീയ പാഠ്യപദ്ധതി ചട്ടക്കൂട് , മുതിർന്നവർക്കുള്ള വിദ്യാഭ്യാസത്തിനായുള്ള ദേശീയ പാഠ്യപദ്ധതി ചട്ടക്കൂട്  എന്നീ നാല് മേഖലകൾ ഉൾപ്പെടുന്നു.
ദേശീയ പാഠ്യപദ്ധതി ചട്ടക്കൂടിന്റെ  വികസനത്തിനുള്ള വഴികാട്ടിയാണ് അനുശാസന പത്രം. NEP 2020-നും NCF-നും ഇടയിലുള്ള പാലമായി അനുശാസന പത്രം വർത്തിക്കും.
ആരോഗ്യ, കുടുംബക്ഷേമ മന്ത്രാലയം
ഡോക്ടര്മാര്ക്കെതിരായ അക്രമങ്ങള് : മുഖ്യമന്ത്രിമാരുമായി ചര്ച്ച നടത്തുമെന്ന്കേന്ദ്ര ആരോഗ്യമന്ത്രി
രാജ്യത്ത്ഡോക്ടര്മാര്ക്കെതിരെഅടുത്തിടെയുണ്ടായഅക്രമങ്ങളില്കേന്ദ്ര ആരോഗ്യ, കുടുംബക്ഷേമ മന്ത്രി ഡോ. ഹര്ഷ് വര്ദ്ധന് ആശങ്ക പ്രകടിപ്പിച്ചു. അക്രമത്തെ ശക്തമായി അപലപിച്ചുകൊണ്ട്ഡോക്ടര്മാര്ക്ക്സുരക്ഷിതമായിജോലിചെയ്യാനാകുന്ന സാഹചര്യംഉണ്ടാകേണ്ടത്അത്യന്താപേക്ഷിതമാണെന്ന്അദ്ദേഹം പറഞ്ഞു.
സമൂഹത്തിന്റെഅഭിവാജ്യഘടകമായഡോക്ടര്മാര് പണിയെടുക്കുന്നത്അത്യന്തം ബുദ്ധിമുട്ടും സമ്മര്ദ്ദവും ഏറിയസാഹചര്യങ്ങളിലാണ്. രോഗികളുംഅവരുടെ പരിചാരകരുംസംയമനം പാലിക്കണമെന്ന്കേന്ദ്രമന്ത്രി അഭ്യര്ത്ഥിച്ചു. അവശ്യസേവനങ്ങള് ജനങ്ങള്ക്ക് തടസ്സപ്പെടാതിരിക്കാന് ഡോക്ടര്മാരോടുംസംയമനം പുലര്ത്തണമെന്ന്ഡോ. ഹര്ഷ് വര്ദ്ധന് ആവശ്യപ്പെട്ടു.
ND/MRD
(Visitor Counter : 56
രാസവസ്തു, രാസവളം മന്ത്രാലയം
മ്യൂക്കർമൈക്കോസിസിനെതിരെ പോരാടുന്നതിന് ആംഫോട്ടെറിസിൻ -ബി ലഭ്യത വർദ്ധിപ്പിക്കുന്നതിനായുള്ള നടപടികൾ സർക്കാർ കൈക്കൊള്ളുന്നു.
കോവിഡ് വന്നതിനു ശേഷം ചിലരിൽ കാണാറുള്ള സങ്കീർണതയായ മ്യൂക്കർമൈക്കോസിസിന് പ്രതിവിധിയായി ഡോക്ടറന്മാർ ആംഫോട്ടെറിസിൻ -ബി ധാരാളമായിനിർദ്ദേശിക്കുന്നതിനാൽ പല സംസ്ഥാനങ്ങളിലും അവയുടെ ആവശ്യകത പെട്ടന്ന് വർധിച്ചതായി ശ്രദ്ധയിൽ പെട്ടിട്ടുണ്ട് .അതിനാൽ ഈ മരുന്നിന്റെ ഉത്പാദനം വർദ്ധിപ്പിക്കുന്നതിന് ഭാരത സർക്കാർ ഔഷധ നിർമ്മാതാക്കളുമായി ബന്ധപ്പെട്ടുകൊണ്ടിരിക്കുന്നു..ഈ മരുന്നിന്റെ അധിക ഇറക്കുമതിയും ആഭ്യന്തര ഉൽപാദനവും വർദ്ധിക്കുന്നതിലൂടെ വിതരണ നില മെച്ചപ്പെടുമെന്ന് പ്രതീക്ഷിക്കുന്നു.. നിർമ്മാതാക്കൾ / ഇറക്കുമതിക്കാർ എന്നിവരുടെ പക്കലുള്ള നിലവിലെ സ്റ്റോക്കിന്റെ അവസ്ഥ, ആംഫോട്ടെറിസിൻ -ബി യുടെ ഡിമാൻഡ് രീതി, എന്നിവ അവലോകനം ചെയ്ത ശേഷം,2021 മെയ് 10 മുതൽ മെയ് 31 വരെ ലഭ്യമാകുമെന്ന് പ്രതീക്ഷിക്കുന്ന വിതരണത്തെ അടിസ്ഥാനമാക്കി ഫാർമ വകുപ്പ് 2021 മെയ് 11 ന്, സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കുമായി ഈ മരുന്ന് അനുവദിച്ചിരുന്നു .സർക്കാർ, സ്വകാര്യ ആശുപത്രികൾ, ആരോഗ്യ പരിപാലന ഏജൻസികൾ എന്നിവയ്ക്കിടയിൽഈ മരുന്നിന്റെ തുല്യമായ വിതരണം ഉറപ്പുവരുത്താനായി ഒരു സംവിധാനം ഏർപ്പെടുത്താൻ സംസ്ഥാനങ്ങളോട് അഭ്യർത്ഥിച്ചിട്ടുണ്ട്. ഈ വിഹിതത്തിൽ നിന്ന് മരുന്ന് ലഭിക്കുന്നതിന് സ്വകാര്യ, സർക്കാർ ആശുപത്രികൾക്കായുള്ള ഒരു ‘പോയിന്റ് ഓഫ് കോൺടാക്റ്റ്’ സംസ്ഥാനത്ത് പരസ്യപ്പെടുത്താനും സംസ്ഥാനങ്ങളോട് അഭ്യർത്ഥിച്ചിട്ടുണ്ട്.വിതരണത്തിനു വേണ്ടി ഏർപ്പെടുത്തിയിട്ടുള്ള ക്രമീകരണങ്ങൾ നാഷണൽ ഫാർമസ്യൂട്ടിക്കൽസ് പ്രൈസിംഗ് അതോറിറ്റി നിരീക്ഷിക്കുന്നതാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: സെപ്തംബർ 16, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 216.17 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 19,61,896 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 46,748 പേർ; ചികിത്സയിലുള്ളത് ആകെ രോഗബാധിതരുടെ 0.1%
കഴിഞ്ഞ 24 മണിക്കൂറിനിടെ 5,916 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,39,47,756 ആയി; രോഗമുക്തി നിരക്ക് 98.71%
കഴിഞ്ഞ 24 മണിക്കൂറിൽ 6,298 പുതിയ കേസുകൾ റിപ്പോർട്ട് ചെയ്തു
പ്രതിദിന രോഗസ്ഥിരീകരണ നിരക്ക് 1.89%; പ്രതിവാര രോഗസ്ഥിരീകരണ നിരക്ക് 1.70%
ആകെ നടത്തിയത് 89.09 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,33,964 പരിശോധനകൾ
പ്രധാനമന്ത്രിയുടെ ഓഫീസ്
ഡോ. ശ്രീ ശ്രീ ശ്രീ ശിവകുമാര സ്വാമികളുടെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
കർണാടകത്തിലെ ആത്മീയാചാര്യൻ ഡോ. ശ്രീ ശ്രീ ശ്രീ ശിവകുമാര സ്വാമികളുടെ ജയന്തി ദിനത്തിൽ പ്രധാനമന്ത്രി ശ്രീ. നരേന്ദ്ര മോദി ശ്രദ്ധാഞ്ജലി അർപ്പിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
ഡോ. ശ്രീ ശ്രീ ശ്രീ ശിവകുമാര സ്വാമികൾക്ക് അദ്ദേഹത്തിന്റെ ജയന്തി ദിനത്തിൽ ഞാൻ ശ്രദ്ധാഞ്ജലി അർപ്പിക്കുന്നു. എണ്ണമറ്റ ഹൃദയങ്ങളിൽ അദ്ദേഹം ജീവിക്കുന്നു. അദ്ദേഹത്തിന്റെ സമാനതകളില്ലാത്ത സാമൂഹിക സേവനവും ആരോഗ്യ സംരക്ഷണത്തിനും വിദ്യാഭ്യാസത്തിനും അദ്ദേഹം നൽകിയ ഊന്നലും നാം എന്നും ഓർക്കും. അദ്ദേഹത്തിന്റെ സ്വപ്നങ്ങൾ സാക്ഷാത്കരിക്കാൻ നമുക്കു തുടർന്നും പ്രവർത്തിക്കാം ."
--ND--
I pay homage to His Holiness Dr. Sree Sree Sree Sivakumara Swamigalu on his Jayanti. He lives in the hearts of countless people. We will always remember his unparalleled community service and his emphasis on healthcare and education. We will keep working to fulfil his dreams. pic.twitter.com/UffxPRfnDL
— Narendra Modi  April 1, 2022
(ಪೂಜನೀಯರಾದ ಗೌರವಾನ್ವಿತ ಡಾ.ಶ್ರೀ ಶ್ರೀ ಶ್ರೀ ಶಿವಕುಮಾರ ಸ್ವಾಮೀಜಿಯವರ ಜಯಂತಿಯಂದು ನಾನು ನನ್ನ ಗೌರವ ನಮನ ಸಲ್ಲಿಸುವೆ. ಸ್ವಾಮೀಜಿಯವರು ಅಸಂಖ್ಯಾತ ಜನರ ಹೃದಯದಲ್ಲಿ ಅಮರರಾಗಿದ್ದಾರೆ. pic.twitter.com/z5nsm0WWq8
— Narendra Modi  April 1, 2022
വിദ്യാഭ്യാസ മന്ത്രാലയം
പ്രഥമ ആസിയാൻ- ഇന്ത്യ ഹാക്കത്തോൺ 2021 സമാപിച്ചു.
(ന്യൂഡൽഹി , ഫെബ്രുവരി 05, 2021
കേന്ദ്ര വിദ്യാഭ്യാസ മന്ത്രി ശ്രീ രമേശ് പൊക്രിയാൽ നിശാങ്ക് , കേന്ദ്ര വിദേശകാര്യ മന്ത്രി ശ്രീ എസ് ജയശങ്കർ എന്നിവർ ആസിയാൻ ഇന്ത്യ ഹാക്കത്തോൺ 2021 ന്റെ പുരസ്കാര ദാന ചടങ്ങിൽ ആസിയാൻ രാജ്യങ്ങളിലെ മന്ത്രിമാർ, വിശിഷ്ട വ്യക്തികൾ എന്നിവർക്കൊപ്പം പങ്കെടുത്തു . 10 ആസിയാൻ രാജ്യങ്ങളിലെയും ഇന്ത്യയിലെയും മുന്നൂറോളം വിദ്യാർഥികൾ, അധ്യാപകർ, ഔദ്യോഗിക പ്രതിനിധികൾ എന്നിവരും ചടങ്ങിൽ പങ്കെടുത്തു
പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിനു കീഴിൽ വിദ്യാഭ്യാസം, ശാസ്ത്ര സാങ്കേതിക മേഖലകളിൽ ഇന്ത്യയും ആസിയാൻ രാജ്യങ്ങളുമായുള്ള ബന്ധം ശക്തിപ്പെട്ടതായി കേന്ദ്ര മന്ത്രി ശ്രീ രമേശ് പൊക്രിയാൽ നിശാങ്ക് പറഞ്ഞു . രാജ്യത്തെ സ്വയം പര്യാപ്തതയിലെത്തിക്കാൻ തൊഴിലവസരങ്ങൾ സൃഷ്ടിച്ചുകൊണ്ട്, സുസ്ഥിര വികസനത്തെ പ്രോത്സാഹിപ്പിക്കുന്നതിനായി പ്രവർത്തിക്കുക എന്നതാണ് ഹാക്കത്തോണിന്റെ ലക്ഷ്യം. ഊർജ്ജം, സംയോജിത പ്രവർത്തനം, അന്താരാഷ്ട്ര സഹകരണം എന്നീ മേഖലകളിൽ മറ്റു രാജ്യങ്ങൾക്ക് അനുകരണീയമായ മാതൃകയാണ് ഇന്ത്യയും ആസിയാൻ രാജ്യങ്ങളും എന്ന് അദ്ദേഹം അഭിപ്രായപ്പെട്ടു. ഇന്ത്യയുടെയും ആസിയാൻ രാജ്യങ്ങളുടെയും മനുഷ്യ, പ്രകൃതി വിഭവശേഷി ശരിയായി പ്രയോജനപ്പെടുത്തിയാൽ മനുഷ്യരാശിയുടെ നന്മയ്ക്കായി പുതിയ ദിശ രൂപപ്പെടും എന്നും ശ്രീ രമേശ് പൊക്രിയാൽ പറഞ്ഞു
നമ്മുടെ യുവാക്കളുടെ മനസ്സും ഊർജ്ജവും ഒരുമിച്ച് പ്രയോഗിക്കാൻ ലഭിച്ച തനത് വേദിയാണ് ആസിയാൻ ഹാക്കത്തോൺ എന്ന് കേന്ദ്ര വിദേശകാര്യ മന്ത്രി ഡോ. എസ്.ജയശങ്കർ പറഞ്ഞു.പങ്കെടുത്തവർ തമ്മിൽ സഹവർത്തിത്വം രൂപപ്പെടുത്താനും അതിർത്തിക്കപ്പുറം വ്യത്യസ്ത ദർശനങ്ങൾ, സംസ്കാരം, തൊഴിൽ ധാർമികത എന്നിവ വെളിപ്പെടുത്താൻ കഴിഞ്ഞതായും അദ്ദേഹം പറഞ്ഞു.
ശാസ്ത്രം,സാങ്കേതിക വിദ്യ എന്നീ മേഖലകളിൽ ഇന്ത്യയും ആസിയൻ രാജ്യങ്ങളും തമ്മിൽ സഹകരണം വർദ്ധിപ്പിക്കുന്നതിനു ഹാക്കത്തോൺ 2021 ലക്ഷ്യമിടുന്നു. നീല സമ്പദ് വ്യവസ്ഥ, വിദ്യാഭ്യാസം എന്നീ രണ്ട് വിശാല മേഖലകളിലെ വെല്ലുവിളികൾ അതിജീവിക്കുന്നതിന് നൂതന പരിഹാരമാർഗ്ഗങ്ങൾ ഹാക്കത്തോണിൽ പങ്കെടുത്ത എല്ലാ രാജ്യങ്ങളും മുന്നോട്ടുവച്ചു. 10 ആസിയാൻ രാജ്യങ്ങളിലെയും ഇന്ത്യയിലെയും 330 വിദ്യാർഥികളും 90 മെന്റർമാരും പങ്കെടുത്തു. 6 വിദ്യാർത്ഥികളും രണ്ട് മെന്റർമാരും അടങ്ങിയ 54 ക്രോസ് കൺട്രി ടീമുകളായി വിദ്യാർഥികളെ വിഭജിച്ചു.വ്യത്യസ്ത സംഘടനകളും ഗവൺമെന്റ് സ്ഥാപനങ്ങളും മുന്നോട്ടുവെച്ച 11 പ്രശ്നങ്ങൾ പരിഹരിക്കുന്നതിനുള്ള നിർദ്ദേശങ്ങൾ സമർപ്പിക്കുന്നതിനായി ഈ ടീമുകൾ മത്സരിച്ചു
വിദ്യാഭ്യാസ വകുപ്പിന്റെ ഇന്നോവേഷൻ സെല്ലും ഓൾ ഇന്ത്യ കൗൺസിൽ ഫോർ ടെക്നിക്കൽ എജ്യൂക്കേഷന്റെ സഹകരണത്തോടെ വിദേശകാര്യ മന്ത്രാലയവും ആസിയാൻ രാജ്യങ്ങളും ചേർന്നാണ് ഹാക്കത്തോൺ സംഘടിപ്പിച്ചത്. കോവിഡ് 19 നിയന്ത്രണം മൂലം, വിദ്യാഭ്യാസ വകുപ്പിന്റെ ഇന്നവേഷൻ സെൽ തദേശീയമായി നിർമ്മിച്ച ഡിജിറ്റൽ പ്ലാറ്റ്ഫോം വഴി ഓൺലൈനായാണ് ഹാക്കത്തോൺ
നടന്നത്